b'\n_START_ARTICLE_\nSlaget ved Spring Hill\n_START_SECTION_\nBaggrund\n_START_PARAGRAPH_\nSpring Hill var forspillet til Slaget ved Franklin. Om morgenen den 29. november 1864 efter det uafgjorte slag ved Columbia, marcherede den konf\xc3\xb8dererede Army of Tennessee fra Columbia mod Spring Hill for at afsk\xc3\xa6re en betydelige del af unionsstyrkerne fra hinanden i h\xc3\xa5b om at besejre dem begge inden de kunne samles og overmande den konf\xc3\xb8dererede h\xc3\xa6r. Unionens generalmajor George H. Thomass Army of the Cumberland l\xc3\xa5 nord for Spring Hill i Nashville, mens generalmajor John M. Schofields Army of the Ohio var i Pulaski og delt i mindre dele._NEWLINE_Hood sendte generall\xc3\xb8jtnant Benjamin F. Cheatham og generall\xc3\xb8jtnant Alexander P. Stewarts korps p\xc3\xa5 en omg\xc3\xa5ende bev\xc3\xa6gelse mod nord, og krydsede Duck River \xc3\xb8st for Columbia mens korpset under generall\xc3\xb8jtnant Stephen D. Lee p\xc3\xa5 den sydlige bred afledte en unionsdivision under brigadegeneral Jacob D. Cox over fgloden. Hood red n\xc3\xa6r spidsen af kolonnen og h\xc3\xa5bede p\xc3\xa5 at overraske Schofield._NEWLINE_Kavaleri ildkampe mellem brigadegeneral James H. Wilsons Unionskavaleri og generalmajor Nathan Bedford Forrests konf\xc3\xb8dererede kavalerister fortsatte dagen i gennem mens de konf\xc3\xb8dererede rykkede frem. Forrest havde gennemf\xc3\xb8rte en bred omg\xc3\xa5ende bev\xc3\xa6gelse med 4.000 kavalerister, som tvang Wilson nodp\xc3\xa5 til Hurts Corner, hvor ved de forhindrede Unionskavaleriet i at p\xc3\xa5virke fremrykningen af Hoods infanteri. Det lykkedes dog Wilson at advare Schofield om Hoods fremrykning og unionens tr\xc3\xa6n, 800 vogne, blev sendt nordp\xc3\xa5 i retning af Franklin.\n_START_SECTION_\nEfterspil\n_START_PARAGRAPH_\nResultatet af d\xc3\xa5rlig kommunikation og d\xc3\xa5rlig milit\xc3\xa6r ledelse var, at i l\xc3\xb8bet af natten passerede alle Schofields tropper, inklusiv Cox fra Columbia gennem Spring Hille mens de konf\xc3\xb8dererede h\xc3\xa6rchefer sov. H\xc3\xa6rens passage foregik ikke ubem\xc3\xa6rket, men der blev ikke gjort noget for at sp\xc3\xa6rre landevejen. Kl. 6 om morgenen den 30. november var hele Schofields h\xc3\xa6r et godt stykke nord for Spring Hill og fortroppen havde n\xc3\xa5et Franklin, hvor den begyndte at bygge brystv\xc3\xa6rn. Om morgenen opdagede Hood at Schofield var undsluppet og indledte et arrigt m\xc3\xb8de med sine underordnede ledere, hvor han lagde skylden p\xc3\xa5 miseren p\xc3\xa5 alle andre end sig selv og gav h\xc3\xa6ren ordre til at genoptage forf\xc3\xb8lgelsen, hvilket f\xc3\xb8rte til slaget ved Franklin samme eftermiddag._NEWLINE_Dette havde m\xc3\xa5ske v\xc3\xa6ret Hoods bedste chance for at isolere og besejre unionsh\xc3\xa6ren. Slaget er blevet beskrevet som "en af de mest kontroversielle ikke-slags h\xc3\xa6ndelser i hele krigen". En l\xc3\xb8jtnant fra Texas i Cleburnes division sagde senere: "Den mest sk\xc3\xa5nsomme forklaring er at krigsguderne spredte forvirring i hovederne p\xc3\xa5 vore ledere", men historiske spekulationer har tilskrevet fejltagelsen mulig beruselse blandt nogle generaler, Hoods ukampdygtighed efter at have f\xc3\xa5et laudanum, efter at v\xc3\xa6re faldet af hesten i l\xc3\xb8bet af dagen, eller indflydelse fra Mrs. Jessie Peters, en notorisk indbygger i Spring Hill hvis forbindelse til den konf\xc3\xb8dererede generalmajor Earl Van Dorn et \xc3\xa5r tidligere havde f\xc3\xb8rt til, at han blev myrdet af hendes mand.'